Við prentara og ljósritunarvélar er ílát þar sem slíkum pappír er safnað saman og hann t.d. nýttur sem minnisblöð . Raftæki , rafhlöður og önnur spilliefni er flokkað sérstaklega . Við höfum kynnt okkur eco-font stillingar til að lágmarka notkun á prentsvertu og hvetjum starfsfólk til að nýta sér þær . Til viðbótar við úrgangsflokkana fimm ( málma , pappa , plast , skilagjaldsumbúðir og lífrænan úrgang ) flokkum við líka gler . Ef það eru ruslaílát utanhúss við vinnustaðinn þá er einnig boðið upp á úrgangsflokkun . Á snyrtingum eru blásarar eða handklæði til handþurrkunar , ekki einnota pappír . Við biðjum hönnuði sem koma að útgáfu að tryggja lágmarksnotkun á bleki og pappír á prentun . Heilræði Visthæfir bílar Fyrirtæki geta dregið úr losun gróðurhúsalofttegunda og minnkað eldsneytiskostnað með notkun visthæfra bíla , þ.e. bíla sem knúnir eru vistvænum orkugjöfum eða eru með útblástursgildi undir 120 CO2 g / km .